ददुआ, ठोकिया और विकास दुबे को मार गिराने वाले एनकाउंटर स्पेशलिस्ट को जिम्मेदारी
Prayagraj Umesh Pal Shootout Update - उमेश हत्याकांड के 24 दिन बीत चुके हैं। हत्याकांड के दो आरोपी एनकाउंटर में मारे जा चुके हैं, एक घायल है। तीन आरोपियों के घरों पर बुलडोजर चल चुका है
आज रविवार है...और इस बार संडे स्टोरी में पढ़िए...अतीक अहमद की स्टोरी। उमेश हत्याकांड के बाद यूपी पुलिस ने अतीक और उसके गैंग के गेम ओवर का प्लान तैयार कर लिया है।
उमेश हत्याकांड के 24 दिन बीत चुके हैं। हत्याकांड के दो आरोपी एनकाउंटर में मारे जा चुके हैं, एक घायल है। तीन आरोपियों के घरों पर बुलडोजर चल चुका है। 5 आरोपियों पर पांच-पांच लाख रुपए का इनाम घोषित किया जा चुका है।
अतीक की पत्नी शाइस्ता परवीन पर भी 25 हजार का इनाम है। भाई अशरफ की बरेली जेल में लगातार रेड चल रही है। अतीक को पूछताछ के लिए गुजरात की साबरमती जेल से यूपी लाने की तैयारी है। दो नाबालिग बेटे बाल सुधार गृह भेज दिए गए हैं। अतीक का पूरा परिवार और गैंग दर-बदर है।
पढ़िए वो सबकुछ, जो आप जानना चाहते हैं.. सबसे पहले बात गेम ओवर प्लान की…
इस गेम को ओवर करने का टास्क STF चीफ अमिताभ यश और अनंत देव को मिला है। इन दोनों नामों से यूपी में माफिया थरथराते हैं। अमिताश यश की अगुआई में STF की 50 सदस्यीय टीम ने दुर्दांत डकैत गौरी को मार गिराया था। जबकि अनंत देव ने डकैत ठोकिया और ददुआ के खिलाफ ऑपरेशन को लीड किया था।
अब अतीक गिरोह के खात्मे के लिए दोनों एक साथ हैं। उनकी टीम में करीब STF के 200 जवान हैं। जो यूपी के साथ 8 राज्यों में गिरोह के सदस्यों को तलाश रहे हैं। एक टीम नेपाल और थाईलैंड भी गई है।
अब जानते हैं पूरा घटनाक्रम... कब-क्या हुआ
तारीख- 24 फरवरी 
जगह- धूमनगंज, प्रयागराज
शाम को करीब 5 बजे का वक्त रहा होगा। वकील उमेश पाल कार का गेट खोलकर उतरते हैं। इतने में 7 शूटर्स उन पर फायरिंग और बम झोंक देते हैं। उमेश चंद कदम ही भाग पाते हैं और अपने घर की गली में गिर जाते हैं। हमले में उमेश और उनके दो गनर की भी मौत हो जाती है। पूरी घटना, CCTV में कैद हो गई। बदमाशों ने इस हत्याकांड को 44 सेकेंड में अंजाम दिया।
उमेश, पूर्व विधायक राजू पाल हत्याकांड के मुख्य गवाह थे। उमेश पाल की पत्नी जया पाल ने अतीक अहमद के साथ अशरफ, पत्नी शाइस्ता परवीन, उसके दो बेटों और अन्य के खिलाफ मुकदमा दर्ज कराया। पुलिस ने अतीक के दोनों बेटों के साथ अब तक करीब 10 संदिग्धों को हिरासत में लिया है।
तारीख-25 फरवरी
जगह- विधानसभा, लखनऊ 
CM योगी ने सदन में अखिलेश यादव के सवाल पर जवाब दिया। सीएम ने कहा- ‘'हम माफिया के खिलाफ हैं, उन्हें मिट्टी में मिला देंगे। हम किसी भी माफिया को नहीं छोड़ेंगे।'
माफिया अतीक और उमेश पाल की दुश्मनी की शुरुआत राजू पाल हत्याकांड से हुई थी। 2005 में हुए इस हत्याकांड का उमेश गवाह था। चलिए...18 साल पहले शुरू हुई दुश्मनी की इस कहानी को 12 चैप्टर में समझते हैं... 
अब आगे पढ़ते हैं 24 फरवरी से लेकर अब तक क्या हुआ... 
ग्राफिक्स- राज कुमार गुप्ता
खबर से जुड़े इस लिंक को भी पढ़ें... 
जो भी अतीक के सामने खड़ा हुआ, मारा गया
24 फरवरी 2023, शुक्रवार की शाम प्रयागराज में दिनदहाड़े बम और गोलियां चलीं। 4-5 हमलावरों ने बसपा विधायक रहे राजू पाल हत्याकांड के आखिरी गवाह उमेश पाल की हत्या कर दी। हमले में गनर की भी मौत हो गई। हत्या के बाद उमेश पाल की पत्नी जया पाल ने चीखते हुए कहा, “मेरे पति की हत्या जेल में बंद माफिया अतीक अहमद, उसके भाई अशरफ, उसकी पत्नी शाइस्ता परवीन और उसके दोनों बेटों ने करवाई है।” पूरी खबर पढ़ें-
अतीक की क्राइम फाइल- 39 की कुंडली 
उमेश पाल की हत्या के बाद से अतीक अहमद का नाम एक बार फिर चर्चा में है। परिवार दर बदर है, तो अतीक अहमदाबाद की जेल में बेचैन है, क्योंकि यूपी पुलिस उससे पूछताछ करने की तैयारी कर रही है। अतीक के जुर्म की एक लंबी दास्तान है, जो शुरू तो होती है प्रयागराज से, लेकिन मशहूर पूरे देश में है। पूरी खबर पढ़ें-